o
Lasten keidas Praise Club TV
10. Lapset Jumalan valtakunnassa
Tervetuloa Praise Clubin TV-studioon.
Hetken päästä lähdemme ulkoilemaan Jennyn ja Ninan kanssa.
Mutta kuten tavallista, käymme ensin navetassa -
tapaamassa Majrosia ja Åkea.
Tänäänkin siellä puhutaan tärkeistä asioista.
Tässä he tulevat.
On niin hauskaa olla kanssanne
Millainen ilo kupliikaan sisälläni
On niin hauskaa, hauskaa
Olen niin iloinen, että -
saan olla kanssanne joka päivä
Suurin taivasten valtakunnassa
Hei kaikki!
Onpa mukavaa nähdä teidät kaikki, sekä suuret ja pienet.
Minä olen Majros.
Åke, näetkö ketkä ovat täällä!
Lapset ovat tulleet!
Kyllä minä näen. En ole myöskään kuuro.
Hei vaan teille!
Minä olen Åke ja olen oikea aasi.
Åke, katso näitä kaikkia hienoja lapsia.
Katso tätäkin poikaa. Kuinka hieno hän onkaan!
Hänellä ei ole läheskään yhtä pitkät korvat kuin minulla.
Ei, Luojalle kiitos siitä.
Tiedätkö, että Jeesus rakastaa kaikkia lapsia uskomattoman paljon.
Kyllä, ymmärrän sen.
Mutta en ymmärrä sitä, -
että lapset ovat suurimpia taivasten valtakunnassa.
Ymmärrän, että pulskat ovat pulskia, -
pitkät ovat pitkiä ja lyhyet ovat lyhyitä.
Mutta, että pienimmät ovat suurimpia.
Sitä paitsi Jeesus sanoo, että -
meidän isojen on tultava pieniksi kuten lapset.
Minä en tule pienemmäksi, vaan yhä suuremmaksi.
Porkkanakakkusi ovat aivan liian herkullisia.
Majros, entä jos en pääsekään taivasten valtakuntaan, -
koska olen liian suuri.
Ei ole kysymys siitä, että ollaan suuria ulkopuolelta.
Vaan on kysymys siitä, että tullaan pieniksi sisäpuolelta.
Olen kyllä kuullut vatsalaukun pienennysleikkauksesta, -
mutta se kuulostaa kamalalta.
Åke, käsität aina kaiken ihan nurin kurin.
Jeesus ei tarkoita sillä tavalla suurta.
Aikuiset voivat joskus ajatella olevansa tärkeämpiä ja parempia -
kuin kaikki muut.
Silloin heistä tulee koppavia ja pöyhkeitä.
Se ei ole hyvä.
Mutta lapset eivät ole sellaisia.
Lapset eivät teeskentele olevansa muuta kuin ovat.
Olet väärässä.
Olen tavannut pojan, joka teeskenteli olevansa -
tulta syöksevä lohikäärme.
Hän lennähteli korvieni ympärillä, ja se oli todella kauheaa.
Pelästyin, että palan poroksi.
Åke, hän leikki olevansa lohikäärme.
Se ei ole sama asia.
Eikö? Onpa monimutkaista.
Aikuisen ja lapsen teeskentely ei ole siis sama asia?
Ei, ei ole.
Kun Jeesus puhuu, että meidän on tultava lasten kaltaisiksi, -
Hän tarkoittaa, että meidän on tultava aidoiksi.
Lapsen kaltaisuus tarkoittaa, että -
luotamme täysin Jeesukseen ja tiedämme Jumalan olevan Isämme.
Tiedätkö, että Jumala rakastaa meitä niin paljon, -
että Hänen sydämeensä sattuu.
Kyllä, tiedän Hänen rakastavan.
On hyvä olla kuten lapsi.
Paljon parempi kuin olla koppava ja pöyhkeä.
On vaarallista olla pöyhkeä.
Ajattele, jos pieni lohikäärmepoika syöksee tulta sellaiseen.
Silloin käy vain poksahdus ja ilma pihisee ulos.
Majros, enhän ole liian pulska ja pöyhkeä?
Ei, et ole.
Hienoa! Kuule, Majros. - Niin, Åke?
Olen miettinyt yhtä juttua.
Eikö Jeesus osaa uida?
Luulen kyllä, että Jeesus osaa uida.
Kuinka niin?
Minä en usko, että Jeesus osaa uida.
Miksi et usko Hänen osaavan?
Jos Hän osaisi uida, niin Hän ei olisi kävellyt vetten päällä.
Mutta tiedätkös, Åke, -
on toki helpompaa uida kuin kävellä vetten päällä.
En ole siitä ollenkaan niin varma.
Minä en osaa uida. Tuntuu mahdottomalta oppia.
Uskotko todella, että Jeesus osaa uida?
Olen siitä aivan varma.
Siinä tapauksessa Jeesus on yhä uskomattomampi.
Tiedän, että hän osaa parantaa ihmisiä, -
muuttaa veden viiniksi, herättää kuolleita -
ja kävellä vetten päällä.
Mutta ajatella, että kaiken sen lisäksi Hän osaa uidakin!
Sinäkin olet ihan uskomaton! - Voi, kiitos.
Onko porkkanakakkua vielä lisää?
Kyllä, luulen sitä olevan vielä pari palaa jäljellä.
En kieltäytyisi kahvista ja kakusta.
Saat sekä kahvia että kakkua.
Hei hei kaikki!
Heippa kaikki lapset!
Muistakaa, että olette suurimpia niin kauan kuin olette pieniä.
Kiitokset Majrosille ja Åkelle.
Jos olet lapsi ja lähistöltä löytyy joku aikuinen, -
käy hakemassa hänet katsomaan ohjelmaa.
Seuraavaksi katsomme jotakin, joka on hyvin tärkeää -
myös aikuisille. Joten jos kotona on joku, -
niin hae hänet nopeasti sohvalle viereesi.
Lähdemme nimittäin kaurapellolle.
Nina ja Jenny istuvat jo siellä odottamassa.
He puhuvat lasten paikasta seurakunnassa.
Tulee siis todella tärkeää asiaa.
Tässä he ovat, olkaa hyvät!
Herään aamulla
Olen Sinun
Meikkaan hieman
Olen Sinun
Valmistaudun aamiaiselle
Olen Sinun omasi ikuisesti
Praise Club tapaa Nina Åströmin
Tervetuloa kaurapellolle Pohjanmaan Ähtävälle.
Istun täällä Nina Åströmin kanssa.
Hän on lauluntekijä ja artisti Kokkolasta.
Puhumme Jeesuksen seuraamisesta.
Tervetuloa, Nina! - Kiitos.
Meillä on maanviljelijän lupa istua täällä pellossa.
Muuten ei pidä mennä tallustelemaan muiden pelloille.
Miksi oikeastaan istumme kaurapellossa?
Onhan se aika hauskaa.
Ensinnäkin täällä on mielestäni todella kaunista.
Tietenkään se ei ollut nimenomainen syy, mutta -
värit täällä ovat tosi hienoja.
Mietin myös sitä, että täällä tapahtuu kasvua.
Ja kasvamista tapahtuu koko ajan. Lapset tietenkin kasvavat, -
mutta aikuisetkaan eivät lakkaa kasvamasta.
Ihminen muuttaa muotoaan koko ajan.
Tarkoitatko, että tullaan pulskemmiksi?
En, ajattelin enemmänkin sisäpuolta.
Ajattelen, että Jumala on luonut meidät.
Hän on tarkoittanut esimerkiksi minut tietynlaiseksi.
Hän tietää kaiken minusta.
Menneisyyteni, nykyisyyteni ja tulevisuuteni.
Se on aivan uskomatonta.
Kuitenkin minusta tuntuu, etten ole vieläkään se, -
joka minun oikeasti pitäisi olla. Vaikka olenkin jo melko vanha.
Ensinnäkin en tiedä vielä kaikkea itsestäni -
tai siitä, miksi Jumala on minut tarkoittanut.
Kun elämme lähellä Jeesusta, -
opimme tuntemaan itsemme ja tiedämme keitä olemme.
Jotta voisin tulla enemmän omaksi itsekseni, -
minun on elettävä lähellä Jeesusta.
Silloin tiedän enemmän siitä, kuka olen.
Se tarkoittaa sitä, että kasvan jatkuvasti.
Se on yksi mukava asia vanhenemisessa.
Ei sillä tavalla, että olisi sinänsä mukavaa -
olla lapsi, nuori tai aikuinen.
Vaan koko elämä voi olla kulkemista Jeesuksen kanssa.
Mikä on mielestäsi tärkeää nuorelle, joka seuraa Jeesusta?
Mielestäni eräs nuorelle tärkeä asia koskettaa myös aikuista.
Nuorena on toki hyvä viettää aikaa omanikäisten kaverien kanssa.
Mutta olisi hyvä löytää myös niin kutsuttu mentori eli opastaja.
Joku hieman vanhempi, muttei välttämättä mikään hyvin vanha.
Joku, joka on hieman kokeneempi ja jolta voi oppia.
Jos esimerkiksi tahtoo oppia tuntemaan Jumalan tahdon, -
on hyvä tuntea sellainen ihminen, jonka tietämykseen voi luottaa.
Hänen kanssaan voi puhua ja ehkä kulkea yhtä matkaakin.
Kun on tekemisissä toisen kanssa, niin oppii itsekin siinä samalla.
Se on yksi asia, jota pidän tärkeänä.
Mielestäni ihanteellinen seurakunta lapsille ja nuorille olisi -
sellainen, jossa heitä pidettäisiin yhtä tärkeinä kuin aikuisia.
Sellaisessa seurakunnassa lapsia ei vain laitettaisi eri paikkaan, -
jotta he ovat poissa tieltä ja hiljaa.
Esimerkiksi piirtämässä tai värittämässä.
Ehkei kuitenkaan värittämässä Raamattua?
Sitäkin voisi toki olla hauska värittää.
Lasten tulisi saada samaa opetusta kuin aikuistenkin.
Mutta tietenkin lapsille ymmärrettävällä tavalla.
Lasten on saatava oppia samat asiat kuin aikuistenkin.
Monet sanovat lasten ja nuorten olevan tulevaisuuden seurakunta.
Mielestäni lapset ja nuoret ovat myös tämän päivän seurakunta.
He eivät tule oikeasti mukaan vasta 20 vuoden päästä.
He ovat oikeasti mukana jo tänään.
Ehkä erilaisin edellytyksin, mutta kuitenkin samalla tavalla.
Usein kuulee puhuttavan huomispäivästä, mutta -
mitä lapset ja nuoret sitten nyt ovat?
Pitäisikö heidän odottaa jossakin kaapissa?
Ei ole kovin motivoivaa olla seurakunnassa, jossa vain -
harjoitellaan tulevaisuutta varten kymmenien vuosien päähän.
Ilman, että saadaan olla mukana oikeasti.
Kaikkien lasten ja nuorten on saatava olla oikeasti mukana.
Mietin myös sitä, että on elettävä tässä hetkessä.
Niinkin sanotaan usein, ja se on ihan totta.
Sen pitäisi koskea lapsiakin, eikä vain tulevaisuuden tavoitteita.
Menee paljon hukkaan, jos vain odottaa tulevaa, että -
kunhan saan ajokortin, olen aikuinen ja muutan kotoa.
Kuulin tällaisen kertomuksen, tai oikeastaan vertauskuvan: -
Isä sanoo lapsille, että: "Nyt lähdetään lomalle."
"Pakatkaahan tavaranne."
Lapset eivät kyseenalaista, että onko siihen rahaa tai
ovatko vakuutukset kunnossa.
Lapset luottavat täysin isäänsä ja äitiinsä.
Tässä meillä on opittavaa lapsilta suhteessamme Jumalaan.
Meidän pitäisi vain luottaa, että Jumala on jo järjestänyt kaiken.
Se oli hyvä vertauskuva, ja aivan totta.
Se on auttanut minua usein.
Kuinka aikuisten tulisi mielestäsi kohdella lapsia?
Tietenkin kaikkia tulee kohdella rakkaudellisesti -
ovatpa he lapsia tai aikuisia.
Voidaan tietenkin miettiä, mitä rakkaudellisuus sitten on.
Yksi erityinen asia on, että -
lapsia tulee kunnioittaa.
En tarkoita pelonsekaista kunnioitusta kuten, jos -
joku on korkea-arvoinen.
Kunnioituksella tarkoitan sitä, että ymmärretään -
ihmisen sinänsä olevan arvokas.
Ihmisellä on oma loukkaamaton arvonsa, -
jota pitää suojella.
Meidän aikuisten ei pidä käyttää -
valtaamme lapsia kohtaan väärin vain siksi, että voimme tehdä niin.
Vain siksi, että lapset eivät pysty puolustamaan itseään.
Millaisia työkaluja on hyvä olla, -
jotta Jeesuksen seuraaminen sujuisi hieman helpommin?
Mitä on hyvä olla mukana?
Mielestäni Jeesus on ollut hyvä, kun Hän on antanut -
meille monia eri apuvälineitä.
Hän ei vain käskenyt seurata itseään -
ja jättänyt meitä selviytymään yksin.
Seuraaminen ei ole aina vain menemistä, vaan muutakin.
Yksinkertaisesti se on elämänsä elämistä Jeesuksen kanssa.
Opetuslapseus on sitä, että Jeesus on mukana kaikilla elämän alueilla.
Esimerkiksi päätöksiä tehdessä voi pohtia, mitä Jeesus olisi tehnyt.
Millä keinoilla voidaan tietää, -
mitä Jeesus olisi tehnyt samassa tilanteessa?
Ensinnäkin Raamattu on Jumalan kirja meille.
Hän on inspiroinut sen meille apuvälineeksi.
Siinä kerrotaan kuinka Jumala toimii.
Raamattu kertoo, että Jumala on aina sama.
Kun luen esimerkiksi siitä, että Jumala auttoi Joosefia, -
voin uskoa myös itse saavani apua Jumalalta tänään.
Myös rukous on hyvin suuri apuväline.
Voimme rukoilla Jumalalta apua.
Voimme pyytää asioita ja johdatusta, että -
saisimme apua uskossamme.
Minulle rukous on myös puhetta Jumalan kanssa.
Samoin kuin puhun nyt kanssasi, voin puhua myös Jumalan kanssa.
Jumala on toki pyhä ja korkea, -
mutta Hänen kanssaan voi puhua kaikesta.
Rukouksessa on hienoa se, että Jumala tuntee meidät täysin.
Hän tietää meistä enemmän kuin itsekään tiedämme.
Joskus kun en tiedä kuinka muotoilisin sanottavani, -
niin vain huokailen sanattomana.
Ja silloinkin Hän tietää. Se on todella hienoa.
Jeesus on elänyt täällä ja tietää siksi kaikki vaikeutemme, -
koska on itse kokenut ne.
Hän ei tehnyt syntiä, toisin kuin me, -
mutta muutoin Hän tietää kaiken.
Eikä hän ainoastaan tiedä, vaan myös tahtoo tietää.
Hän jopa odottaa, että huokailisin.
On hienoa, että Jumala tahtoo meidän rukoilevan, -
vaikka Raamatun mukaan Hän jo tietääkin asiamme.
Olen miettinyt, miksi Hän tahtoo meidän rukoilevan.
Ehkä siksi, että Hän tahtoo olla ystävämme.
Ystäväthän juttelevat keskenään.
Vaikka tuntisimmekin hyvin, haluamme viettää aikaa yhdessä.
Sillä tavalla opimme tuntemaan toisemme entistäkin paremmin.
Olen itsekin miettinyt sitä, että Jumala tietää jo ajatukseni.
Sekin on asia, jota en ymmärrä.
Asian täytyy olla myös niin, että rukoileminen on hyväksi minulle.
Ei Jumalan tarvitsisi tietää rukouksiamme, -
vaan rukoileminen on hyväksi minulle.
Se, että saa kertoa asiansa, on hyväksi.
Huomaan myös rukousvastaukset paremmin, -
kun olen sanonut asiani Jumalalle.
Jos en olisi rukoillut ääneen, niin en ehkä huomaisi vastausta.
On tärkeää olla myös uskovia ystäviä, sillä heistä on apua.
Ystävät voivat auttaa ja tukea toisiaan.
Sekä rukoilla toistensa puolesta ja rohkaista toisiaan.
Tätä tapahtuu oikeastaan koko ajan ystävyyssuhteissa.
Sitä tapahtuu joka suuntaan.
Ollessaan lapsi ja seuratessaan Jeesusta -
on tärkeää uskaltaa kysellä paljon kysymyksiä aikuisilta.
Tein itse niin, kun olin lapsi.
Kyselin paljon visaisia kysymyksiä vanhemmiltani.
Siitä oli paljon apua, kun sai pohtimaansa asiaan vastauksen.
Uskon, että siitä oli apua myös vanhemmilleni.
Monet sanovat, että ovat myös aikuisena tarvinneet -
miettiä asioita uudelleen tai aivan toisella tavalla.
Kun selittää asioita, niin tulee myös itse miettineeksi niitä.
Uskon, että kysymyksistä on apua molemmille.
Voisi luulla, että ihmissuhteessa vain toinen saa jotakin, -
mutta yleensä se toimii molemmin päin, mikä on hienoa.
Haluaisitko vielä sanoa jotakin, Nina?
Kyllä, haluaisin hyvin mielelläni lukea jotakin Raamatusta.
Olemme tässä puhuneet paljon, mitä voimme tehdä ihmisinä, -
mutta on hyvä kuulla myös Jumalan sanaa.
Kirjoitin tämän ylös Sananlaskujen kirjasta: -
"Yli kaiken varottavan varjele sydämesi, -"
"sillä sieltä elämä lähtee."
Nyt katsomme videon, jonka nimi on Tulemme luoksesi.
Se kertoo siitä, että Jeesus ottaa vastaan sekä suuret ja pienet.
Hän koskettaa meitä kaikkia.
TULEMME LUOKSESI
Tulemme luoksesi, sekä suuret että pienet
Kokoonnumme nimessäsi, jotta kuulisimme
Mitä tahdot sanoa meille jokaiselle
Jeesus, kokoonnumme nimessäsi
Tulemme luoksesi, sekä suuret että pienet
Kokoonnumme nimessäsi, jotta kuulisimme
Mitä tahdot sanoa meille jokaiselle
Jeesus, kokoonnumme nimessäsi
Rukoilemme, ole lähellämme nyt
Tule koskettamaan opetuslapsiasi
Tule lähellemme, tule lähellemme
Tule koskettamaan lapsiasi
Tulemme luoksesi, sekä suuret että pienet
Kokoonnumme nimessäsi, jotta kuulisimme
Mitä tahdot sanoa meille jokaiselle
Jeesus, kokoonnumme nimessäsi
Rukoilemme, ole lähellämme nyt
Tule koskettamaan opetuslapsiasi
Tule lähellemme, tule lähellemme
Tule koskettamaan lapsiasi
Rukoilemme, ole lähellämme nyt
Tule koskettamaan opetuslapsiasi
Tule lähellemme, tule lähellemme
Tule koskettamaan lapsiasi
Tässä oli kaikki tarjontamme Praise Clubin TV-studiosta.
Kenties näemme vielä tulevaisuudessa.
Voikaa hyvin ja hei hei!
Suomennos: Anna-Kaisa Penttinen